Nehoda pelasi Tšekkoslovakian maajoukkueessa ennätykselliset 90 maaottelua, joissa hän teki 31 maalia. Ensimmäisen maaottelunsa hän pelasi syyskuussa 1971 ja viimeisen lokakuussa 1987 yli viisi vuotta edellisen maaottelunsa jälkeen. Hän pelasi MM-kilpailuissa 1982 sekä EM-kilpailuissa 1976 ja 1980. Tšekkoslovakia voitti vuonna 1976 Euroopan-mestaruuden kukistettuaan loppuottelussa Länsi-Saksan rangaistuspotkukilpailussa, jossa Nehoda teki joukkueensa toisen maalin. Nehoda valittiin EM-turnauksen tähdistöjoukkueeseen.